cyanic-selkie/wikianc huggingface dataset:
კალინგის პროვინცია
გეოგრაფია
კალინგის პროვინციის ფართობი 3 231.25 კმ²-ია. პროვინცია ლუსონში, კორდილიერის ადმინისტრაციული რეგიონის ცენტრალურ ნაწილში მდებარეობს. მის სამხრეთით მთის პროვინცია მდებარეობს, დასავლეთით — აბრის პროვინცია, აღმოსავლეთით — ისაბელის პროვინცია, ჩრდილო-აღმოსავლეთით — კაგაიანი, ხოლო ჩრდილოეთით — აპაიაო.
პროვინციის რელიეფი ძირითადად მთიანია. მთების სიმაღლე 1 500-დან 2 500 მეტრამდეა. კალინგის დასავლეთი ნაწილი ციცაბო ფერდობებით, პლატოებით, ხეობებითა და იზოლირებული დაბლობებითაა დაფარული. აღმოსავლეთი ნაწილი ძირითადად ბორცვებითა და მთებითაა დაფარული.
პროვინციის ფართო დაბლობები ბალახითაა დაფარული, რომელსაც მოსახლეობა საძოვრებად იყენებს. მაღალმთიანეთი ტროპიკული წვიმის ტყეებითაა დაფარული. დასავლეთით, მაღლობებში, განსაკუთრებით ბალბალანის მთებში ხელშეუხებელი ფიჭვის ტყეებია გაშლილი. რისალისა და ტაბუკის მუნიციპალიტეტები პროვინციის მასშტაბით ბრინჯის უდიდესი მწარმოებლები არიან. ბალბალანში, ლუბუაგანში, პასილში, პინუკპუკში, ტინგლაიანსა და ტანუდანში ბრინჯის ტერასებია გაჭრილი.
კლიმატი
კალინგის პროვნცია III ტიპის კლიმატურ სარტყელში მდებარეობს. ამ ტიპის კლიმატის დროს მშრალი და წვიმების სეზონი მკვეთრად არ არის გამოხატული. ნოემბრიდან აპრილამდე შედარებით მშრალი პერიოდია, ხოლო წვიმებიანი პერიოდი წელიწადის დარჩენილ დროს გრძელდება. პროვინციაში საშუალო ტემპერატურა 17-22 °C-ს (63-72 °F) შორისაა. ყველაზე ძლიერი წვიმები ივლისიდან ოქტომბრამდე პერიოდშია.
ჰიდროლოგია
პროვინციის ტერიტორიაზე უამრავი მდინარე მიედინება, მათ შორის: მდიანრე ჩიკო, რომელიც მთის პროვინციაში იღებს სათავეს და კაგაიანის ხეობაში ჩაედინება. მას რამდენიმე შენაკადი აქვს: სამხრეთში ბუნოგი, აღმოსავლეთში — ტანუდანი და ბიგა, ცენტრალურ ნაწილში — პასილი, ხოლო დასავლეთში — პოსვოი, დაო-ანგანი, მაბაკა და სალტანი. პროვინციაში რამდენიმე პატარა ტბაც მდებარეობს.
ადმინისტრაციული დაყოფა
2007 წელს ტაბუკი შემადგენელ ქალაქად გამოცხადდა, თუმცა 2008 წლის ნოემბერში ფილიპინების უზენაესმა სასამართლომ კანონი არაკონსტიტუციურად ცნო. ტაბუკს ქალაქის სტატუსი ხელახლა 2009 წლის 22 დეკემბერს მიენიჭა.
ბარანგაები
კალინგის მუნიციპალიტეტში სულ 152 ბარანგაი მდებარეობს. 2010 წლის აღწერით ყველაზე მეტი ადამიანი ტაბუკში მდებარე ბულანაოს ბარანგაიში ცხოვრობს, ხოლო ყველაზე ცოტა ტანდუანში მდებარე სამხრეთ ანგაკანის მუნიციპალიტეტში. ტაბუკის გამოკლების შემთხვევაში მოსახლეობის რაოდენობით პირველ ადგილზე პუკპუკის მუნიციპალიტეტის ბარანგაი პინუკპუკ-ჯანქშენია.
დემოგრაფია
2015 წლის მონაცემებით კალინგის მოსახლეობა 212 680 ადამიანს შეადგენს. მოსახლეობის სიმჭიდროვის მაჩვენებელი 66 ადამიანია 1 კვ. კმ-ზე.
2000 წლის აღწერით მოსახლეობის 64.37% (111 774 ადამიანი) კალინგის ტომებს მიეკუთვნება. ილოკანოები პროვინციის მკვიდრთა 23.98%-ს შეადგენენ, კანკანაები — 2.55%-ს, ბონტოკები — 1.61%-ს, ტაგალები — 1.28%-ს, ხოლო აპლაიები — 1%-ს.
ადგილობრივი მმართველობა
პროვინციის აღმასრულებელი ხელისუფლების მეთაური გუბერნატორია. საკანონმდებლო ორგანოს პროვინციული საბჭო (Sangguniang Panlalawigan) წარმოადგენს, რომელსაც ვიცე-გუბერნატორი ხელმძღვანელობს, რომელიც გუბერნატორის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. გუბერნატორი, ვიცე-გუბერნატორი და პროვინციული საბჭო სამი წლის ვადით აირჩევა და ზედიზედ სამჯერ შეიძლება იქნენ არჩეული. კალინგის პროვინციის ამჟამინდელი გუბერნატორი ფერდინანდ ტუბანია, ხოლო ვიცე-გუბერნატორი — დავე ოდიემი. ფილიპინების წარმომადგენელთა პალატაში პროვინციის წარმომადგენელი ალენ ხესე მანგაოანია.
ნოტოთენია
ნოტოთენია (Notothenia) — თევზების გვარი ქორჭილასნაირთა რიგისა. დამახასიათებელია პატარა პირი, ეშვისებრი კბილები არა აქვთ. გვერდითი ხაზი ჩვეულებრივ ორია. ძირითადად გავრცელებულია ანტარქტიკაში, პატაგონიის ნაპირებთან და სუბანტარქტიკულ კუნძულებზე. მეტად ფართოა Notothenia kempi-ის არეალი, რომელიც გვხვდება ანტარქტიდის ნაპირებთან, მნიშვნელოვან სიღრმეზე (830 მ). მასობრივ სახეობას მიეკუთვნება Notothenia rossii, Notothenia squamifrons და Notothenia gibberifrons. ამათგან აღსანიშნავია Notothenia rossii, რომლის სხეულის სიგრძე 90 სმ, ხოლო წონა 9 კგ აღწევს. მოზრდილი თევზები ლაქისებრ-მარმარილოსებრია. გემრიელი ხორცი აქვთ. სარეწაო მნიშვნელობისაა.
რესურსები ინტერნეტში
კატეგორია:ნოტოთენიასებრნი
კარმიშევო
კარმიშევო (Ҡармыш; Кармышево) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 7 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 7 კმ-ით.
რესურსები ინტერნეტში
კატეგორია:ალშეევის რაიონის სოფლები
Applause
„Applause“ (აპლოდისმენტები) — ამერიკელ მომღერალ ლედი გაგას სიმღერა და სინგლი, მისი მესამე სტუდიური ალბომიდან Artpop (2013). მისი ავტორები და პროდიუსერები არიან ლედი გაგა და DJ White Shadow. სიმღერა გამოიცა ალბომის პირველი სინგლის სახით. თავდაპირველად დაგეგმილი იყო მისი 2013 წლის 19 აგვისტოს, ლეიბლზე Interscope Records გამოცემა, მაგრამ მას შემდეგ, რაც სიმღერის ორმა ნაწყვეტმა გაჟონა ინტერნეტში 10 აგვისტოს, გადაწყდა სინგლის ოფიციალურად გამოშვება. სიმღერა დაწერილია 2012 წელს Born This Way Ball-ის ფარგლებში და გადაწყდა გამოსულიყო სინგლად მას შემდეგ რაც 2013 წლის თებერვალში გაგამ ფეხზე ტრავმის გამო შეწყვიტა ტურნე, ასევე გაგამ განაცხადა, რომ ბარძაყის ოპერაციის შემდგომ მან ტექსტში შეიტანა პატარა ცვლილებები, ასევე გაგამ განაცხადა, რომ "ფანების ოვაციები" რომელიც სიმღერის ბოლოშია, არის Born This Way Ball-ის ერთ-ერთი კონცერტიდან.
ჩაწერა
„Applause“-ის ავტორები არიან ლედი გაგა და DJ White Shadow. სიმღერა დაიწერა ტურნეს The Born This Way Ball Tour მსვლელობისას, 2012 წელს. ჭორები იმის შესახებ, რომ იგი 2013 წლის დასაწყისში, ალბომში Artpop შევიდოდა, გავრცელდა, როდესაც მომღერალმა თავის Twitter-ში გაავრცელა სიმღერის ტექსტი და მიაწერა „The Applause“. 2013 წლის ივლისში ლედი გაგამ განაცხადა, რომ „Applause“ გამოიცემოდა 2013 წლის 19 აგვისტოს.
გამოცემა და პრომოკამპანია
სიმღერის გამოსვლის თანავე გაგამ აქტიურად დაიწყო პრომოკამპანია და ჩნდებოდა პაპარაცების წინაშე სიმღერის ალბომის გარეკანზე წარმოდგენილი მაკიაჟით, რომელიც ყოველდღე სხვადასხვანაირი იყო. გაგამ ასევე სიმღერა რამდენიმეჯერ ცოცხლად შეასრულა - მათ შორის 2013 წლის MTV-ის მუსიკალური ვიდეოების დაჯილდოებაზე, სადაც 4 წუთში მოახერხა და აჩვენა მაყურებელს თავისი ისტორია.
მუსიკალური ვიდეო
სიმღერაზე გაგამ გადაიღო ვიდეო, რომლის რეჟისორი არის ჰოლანდიელი ფოტოგრაფი დუეტი Inez and Vinoodh, რომელთაც გაგასთან არაერთხელ უთანამშრომლიათ. ვიდეოს მსოფლიო პრემიერა გაიმართა 19 აგვისტოს „დილა მშვიდობისა ამერიკის“ ეთერში და ასევე ნიუ-იორკში ტაიმზ-სქვერის დიდ ეკრანზე. ვიდეომ 24 საათში მუსიკალური ვიდეოების პლატფორმა VEVO-ზე დააგროვა 10,5 მილიონი ნახვა და გახდა რიგით მე-4 ვიდეო, რომელმაც 24 საათში დააგროვა 10 მილიონზე მეტი ნახვა.
სქოლიო
კატეგორია:2013 წლის სინგლები კატეგორია:2013 წლის სიმღერები კატეგორია:ლედი გაგას სიმღერები კატეგორია:სიმღერები ლედი გაგას ავტორობით კატეგორია:სიმღერები ლედი გაგას პროდიუსერობით კატეგორია:Interscope Records-ის სინგლები
მასბატეს პროვინცია
მასბატე (ოფიციალურად მასბატეს პროვინცია; Lalawigan ng Masbate) ― კუნძულოვანი პროვინცია ბიკოლის რეგიონში, ფილიპინებში. მდებარეობს არქიპელაგის შუა ნაწილის მახლობლად. პროვინციის დედაქალაქია მასბატე. პროვინცია შედგება სამი მთავარი კუნძულისაგან: მასბატე, ტიკაო და ბურიასი.
სქოლიო
კატეგორია:მასბატე კატეგორია:ფილიპინების პროვინციები კატეგორია:ფილიპინების კუნძულოვანი პროვინციები კატეგორია:ლუსონის კუნძულები კატეგორია:ბიკოლის რეგიონი კატეგორია:1864 წელს დაარსებული ქვეყნები და ტერიტორიები კატეგორია:1864 წელს დაარსებულები ფილიპინებში კატეგორია:ფილიპინების ყოფილი ქვეპროვინციები
USS Bulkeley (DDG-84)
USS Bulkeley (DDG-84) — არლი-ბიორკის კლასის გამანადგურებელი ამერიკის შეერთებული შტატების სამხედრო-საზღვაო ძალების შემადგენლობაში. სახელი ეწოდა ვიცე-ადმირალ ჯონ დი ბალკლის პატივსაცემად, რომელიც მეორე მსოფლიო ომის დიდების მედლის მფლობელი იყო.
Bulkeley-მშენებლობა 1999 წლის 10 მაისს დასრულდა Ingalls Shipbuilding-ის გემთსაშენში და გაეშვა 2000 წლის 21 ივნისს, მისისიპის შტატის ქალაქ პასკაგულაში. ექსპლუატაციაში შევიდა 2001 წლის 8 დეკემბერს. ამჟამად მისი მშობლიური პორტია ნორფოლკის საზღვაო ბაზა ვირჯინიის შტატში.
2011 წლის თებერვალში Bulkeley ჩართული იყო ამერიკის ოთხი მოქალაქის გადარჩენის ოპერაციაში იახტა Quest-ზე, რომელიც სომალელ მეკობრეებს ჰყავდათ დატყვევებული.
2011 წლის 5 მარტს Bulkeley ასევე ჩართული იყო იაპონურ ნავთობტანკერ MV Guanabara-ს გადარჩენის ოპერაციაში ომანის სანაპიროსთან, რომელსაც ასევე სომალელი მეკობრეები უტევდნენ. Bulkeley-ს ეხმარებოდა Combined Task Force 151-ის ძალები. სამი მეკობრე შეიპყრეს და იაპონიაში წაიყვანეს, მეოთხე კი გაათავისუფლეს, რადგან ის არასრულწლოვანი აღმოჩნდა.
2011 წლის 16 მაისს Bulkeley გამოეხმაურა უბედურების საერთაშორისო სიგნალს, რომელიც პანამის დროშის ქვეშ მცურავი საკმაოდ დიდი ზომის გადამზიდავ Artemis Glory-დან მოდიოდა. აღმოჩნდა, რომ ოთხი კაცის მიერ მართული მეკობრეთა პატარა ზომის ხომალდი Artemis Glory-ს ცეცხლს უშენდა. მეკობრეებმა ცეცხლი გაუხსნეს ვერტმფრენსაც, თუმცა საბოლოოდ ამ უკანასკნელის შეიარაღებამ ისინი გაანიეტრალა და ვერტმფრენი ყოველგვარი დაზიანების გარეშე გადარჩა.
2011 წლის 15 ივლისს Bulkeley ნორფოლკში დაბრუნდა. არსებობის მანძილზე, მის მიერ ჩატარებული ოპერაციების დროს დატყვევებულ იქნა 75 სომალელი მეკობრე და ყუმბარებით შეტევები მიიტანა ლიბიის ხელისუფლებაზე.
2013 წლის 10 აგვისტოს Bulkeley საქართველოში, ბათუმის პორტში შევიდა. საქართველოს სანაპირო დაცვის ორ კატარღასთან ერთად მან ზღვაში ერთობლივ პრაქტიკულ წვრთნებში მიიღო მონაწილეობა. 11 აგვისტოს გემს საქართველოს პრემიერ–მინისტრი ბიძინა ივანიშვილი და საქართველოს პრეზიდენტი მიხეილ სააკაშვილი ესტუმრნენ.
სქოლიო
კატეგორია:აშშ-ის სამხედრო საზღვაო ძალები კატეგორია:აშშ-ის სამხედრო გემები
ბანატი
სქოლიო
კატეგორია:რუმინეთის ისტორიული ოლქები კატეგორია:სერბეთის ისტორიული ოლქები კატეგორია:გაყოფილი რეგიონები კატეგორია:რუმინეთის გეოგრაფია კატეგორია:სერბეთის გეოგრაფია
მასბატე (კუნძული)
მასბატე ― მასბატეს პროვინციის უდიდესი კუნძული ფილიპინებში. პროვინციის დანარჩენი მთავარი კუნძულებია ტიკაო და ბურიასი. როგორც ფართობის, ისე მოსახლეობის რაოდენობის მიხედვით მასბატე მე-11 ადგილზეა ფილიპინების მასშტაბით. მოსახლეობის რაოდენობის მიხედვით მასბატე მსოფლიოში 70-ე ადგილზე, ხოლო ფართობის მიხედვით 155-ე ადგილზეა. კუნძული 14 მუნიციპალიტეტსა და 1 ქალაქს მოიცავს. 2020 წლის აღწერით კუნძულის მოსახლეობა 731 269 ადამიანს შეადგენს. კუნძულზე უდიდესი დასახლებაა ქალაქი მასბატე, სადაც 104 522 ადამიანი ცხოვრობს (2020).
რესურსები ინტერნეტში
კატეგორია:მასბატეს კუნძულები
მოივა
მოივა (Mallotus villosus) — ზღვის თევზი ცქიმურასებრთა ოჯახისა. სხეულის მაქსიმალური სიგრძე 20–25 სმ, ხოლო მაქსიმალური წონა 52 გ აღწევს. ორი ქვესახეობა: ატლანტური მოივა (Mallotus villosos villosus) გავრცელებულია ატლანტის ოკეანის ჩრდილოეთ ნაწილში, თეთრ, ბარენცისა და კარის ზღვებში; წყნაროკეანური მოივა ანუ უეკი (Mallotus villosus socialis) — კანადის ნაპირებთან, იაპონიის, ოხოტის, ბერინგის, ჩუკოტკისა და ლაპტევების ზღვებში. პელაგიური თევზია; იკვებება პლანქტონური კიბოსნაირებით. ცხოვრობს ღია ზღვაში. მეტად წვრილი ქერცლი და კბილები აქვს. სქესობრივ სიმწიფეს აღწევს 2–3 წლისა. სიცოცხლის მაქსიმალური ხანგრძლივობა 10 წელი. რეწვის ობიექტია.
სქოლიო
კატეგორია:ცქიმურასებრნი
კატარის ჰიმნი
ას-სალამ ალ-ამირი (السلام الأميري‎, რომელიც ნიშნავს პრინცის სიმშვიდეს) — კატარის ეროვნული ჰიმნი.
ისტორია
ჰიმნი იქნა მიღებული 1996 წლის 7 დეკემბერს შეიხ ჰამად ბინ ჰალიფა ალ თანის ტახტზე ასვლისას.
ტექსტი
კატეგორია:ეროვნული ჰიმნები
დამდინი ცოგტბაატარი
დამდინი ცოგტბაატარი (დ. 14 იანვარი, 1970, ულან-ბატორი) — მონღოლი პოლიტიკოსი. მონღოლეთის საგარეო საქმეთა მინისტრი 2017 წლის 4 ოქტომბრიდან 2020 წლის 7 ივლისამდე. მანამდე 2016 წლიდან იყო მონღოლეთის პარლამენტის წევრი.
რესურსები ინტერნეტში
კატეგორია:მონღოლეთის საგარეო საქმეთა მინისტრები კატეგორია:მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
მოსკოვის ტიხვინის ღვთისმშობლის ხატის ტაძარი (ალექსეევო)
მოსკოვის ტიხვინის ღვთისმშობლის ხატის ტაძარი  (Храм Тихвинской иконы Божией Матери) — მართლმადიდებლური ტაძარი მოსკოვში. ტაძარი დაარსებულია XVII საუკუნეში. მდებარეობს მოსკოვის ჩრდილო-აღმოსავლეთის ადმინისტრაციული ოლქის ალექსეევკის რაიონში. ტაძრის მშენებლობა მიმდინარეობდა 1673-1680 წლებში. აგებულია რუსულ სტილში.
ტაძრის მთავარი საკურთხეველი ნაკურთხია ტიხვინის ღვთისმშობლის ხატის სახელზე, ხოლო ეგვტერები სერგი რადონეჟელის, ნიკოლოზ საკვირველთმოქმედის, ალექსი ღვთისკაცისა და წმინდა ტრიფონის სახელზე.
ტაძართან მოქმედებს საკვირაო და საგუნდო სკოლა ბავშვებისათვის.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ტაძრის მთავარი სიწმინდეებია სასწაულმოქმედი ტიხვინის ღვთისმშობლის ხატი და ქრისტეს საფლავის ზუსტი ასლი.
ისტორია
1673 წელს რუსეთის მეფე ალექსი მიეილის ძემ გადაწყვიტა სასახლის კუთვნილ სოფელ ალექსეევოში (ადრე კოპიტოვო), საგზაო სასახლის გვერდით აეშენებინა ეკლესია ტიხვინის ღვთისმშობლის ხატის სახელზე. სოფელში უკვე არსებობდა ეკლესია ალექსი ღვთისკაცის სახელზე ნაკურთხი, რომელიც სოფლის უკანასკნელმა მფლობელმა ანა ვასილის ასულმა ტრუბეცკაიამ ააგო 1646-1648 წლებში.
1680 წელს, ალექსი I-ის გარდაცვალებიდან ოთხი წლის შემდეგ, შედგა ტიხვინის ღვთისმშობლის სახელობის ეკლესიის კურთხევა. კრემლიდან ლიტანიობით გაემართა ტაძრისკენ მეფე თედორე III და პატრიარქი, რომლებმაც ეკლესიას აჩუქეს მთავარი სიწმინდე - ტიხვინის ღვთისმშობლის სასწაულმოქმედი ხატი. 1824 წელს ტაძართან სამრეკლო ააშენეს 1824 წელს.
ეკლესიის ეზოში მდებარეობს ალექსეევოს სასაფლაო.
XX საუკუნე
XX საუკუნის დასაწყისში ეკლესიას ღობე შემოავლეს და ააშენეს ეკლესიის მსახურთათვის სახლი. 1922 წელს ტაძრის ქვედა სართულზე განათვასეს იერუსალიმში ქრისტეს აღდგომის წმიდა ტაძრის განახლების სახელობის ეკლესია.
საბჭოთა პერიოდში ეკლესია არ დახურულა. 1922 წელს ეკლესიიდან გაიტაცეს საეკლესიო ფასეულობები და ჩამოართვეს ქვედა ეკლესია, რომელშიც განათავსეს ბოსტნეულის ბაზა, ხოლო შემდეგ 1998 წლამდე სამხატვრო სახელოსნო. ზარები სამრეკლოზე კი ეკიდა, მაგრამ დიდი ხნის მანძილზე არავინ რეკავდა.
პეტრე პალამარჩუკი თავის წიგნში „ორმოცი კაჭკაჭი“ წერს, რომ ლეგენდის თანახმად სასწაულმოქმედმა ტიხვინის ღვთისმშობლის ხატმა მოსკოვი 1941 წელს გადაარჩინა გერმანელებისაგან. თუმცა ისტორიკოს მიხეილ შკაროვსკის აზრით ეს ლეგენდა ცუდად შეესაბამება ისტორიულ სინამდვილეს.
1945 წელს ეკლესია გაარემონტეს. 1970-1980 წლებში მიმდინარეობდა სარესტავრაციო სამუშაოები, რომლის მშენელობის პერიოდშიც აღმოჩნდა ძველი კედლის მხატვრობის კვალი.
სირიის გერბი
სირიის გერბი (شعار سوريا) — სირიის სახელმწიფო სიმბოლო.
სირიის გერბი თავის მხრივ წარმოადგენს ოქროს „სირიულ ქორს“ ან „ქურაიშების ქორს“, რომელსაც მკერდზე აქვს ფარი, ორჯერ გადაკვეთილია მუქი წითელით, ვერცხლით და შავი ფერით ორი ხუთხკუთხებიანი მწვანე ვარსკვლავით შუაზე (სირიის დროშის ფერები). ქორს კლანჭებში მწვანე ლენტი უკავია, რომელზეც არაბულ ენაზე სახელმწიფოს სახელი აწერია: الجمهورية العربية السورية‎‎. კუდზე - ორი მწვანე გადაშლილი ხორბლის თავთავია.
გაერთიანებული არაბული რესპუბლიკის დროს სირიული ქორის მაგივრად გამოიყენებოდა „სალახ ად-დინის არწივი“.
ჩრდილოეთი სამარი
ჩრდილოეთი სამარი (ტაგ: Hilagang Samar) — ფილიპინების ერთ-ერთი პროვინცია. მდებარეობს აღმოსავლეთ ვისაიასის რეგიონში. პროვინციის დედაქალაქია კატარმანი. პროვინცია მდებარეობს სამარის კუნძულის ჩრდილოეთ ნაწილში. სამხრეთით მას სამარისა და აღმოსავლეთ სამარის პროვინცია ესაზღვრება.
გეოგრაფია
ჩრდილოეთ სამარის ფართობი 3 692.93 კმ²-ია. პროვინცია აღმოსავლეთ ვისაიასის შემადგენლობაში შედის და კუნძულ სამარის ჩრდილოეთი ნაწილი უკავია. პროვინციის ჩრდილოეთით სან-ბერნარდინოს სრუტე მდებარეობს, აღმოსავლეთით — წყნარი ოკეანე, დასავლეთით — სამარის ზღვა, სამხრეთ-დასავლეთით სამარი, ხოლო სამხრეთ-აღმოსავლეთით — აღმოსავლეთი სამარი. ფართობის მიხედვით იგი ფილიპინების 81 პროვინციას შორის 37-ე ადგილზეა. ჩრდილოეთ სამარის ფართობი ქვეყნის მთლიანი ფართობის 1.2%-ს შეადგენს. პროვინციის მიწების დაახლოებით 52% ტყეებს უკავია, ხოლო 42% სასოფლო-სამეურნეო დანიშნულების მიწებს.
ჩრდილოეთ საამრის რელიეფი ძირითადად მთიანია, მცირე ნაწილში კი დაბლობებითაა დაფარული. პროვინციის ტერიტორიაზე მდინარეთა ალუვიური ვაკეები და ხეობებიც მდებარეობს. ნიადაგი მდიდარი და ნოყიერია, რაც სოფლის მეურნეობის პროდუქტების მოყვანას უწყობს ხელს.
ტოპოგრაფია
ჩრდილოეთ სამარის ტერიტორიის დიდი ნაწილი მთებითაა დაფარული. მდინარეთა ხეობებში ბორცვები ჭარბობს. პროვინციის შიდა ნაწილში მთების სიმაღლე მატულობს. დაბალი ბორცვები პალაპაგის სანაპირო ვაკის, მდინარე გამაის ხეობისა და კატუბიგის ხეობის გასწვრივ მდებარეობს.
კლიმატი
ჩრდილოეთ სამარის კლიმატი რბილი და ზომიერია. მშრალი და წვიმების სეზონი მკვეთრად არ არის გამოხატული. ყველაზე წვიმიანი თვეები ოქტომბერი, ნოემბერი, დეკემბერი და იანვარია, ხოლო ყველაზე მშრალი თვე მაისი.
ადმინისტრაციული დაყოფა
ჩრდილოეთ სამარი სამ მთავარ გეოგრაფიულ სივრცედ იყოფა: ბალიკუატროს ტერიტორია, ცენტრალური ტერიტორია და წყნარი ოკეანის ტერიტორია, რომლის შემადგენლობაში კატუბიგის ხეობაც შედის. პროვინციის 24 მუნიციპალიტეტს მოიცავს. ჩრდილოეთ სამარის ტერიტორიაზე 569 ბარანგაი მდებარეობს. პროვინცია 2 საკანონმდებლო რაიონად იყოფა. თითო რაიონი თითო წარმომადგენელს ირჩევს ფილიპინების წარმომადგენელთა პალატაში. პირველი რაიონი ბალიკუატროს ტერიტორიასა და ცენტრალური ტერიტორიის ნაწილს მოიცავს, ხოლო მეორე რაიონი ცენტრალური სივრცის დარჩენილ ნაწილს, წყნარი ოკეანის ტერიტორიასა და კატუბიგის ხეობას მოიცავს.
დემოგრაფია
2015 წლის აღწერით ჩრდილოეთ სამარის მოსახლეობა 632 379 ადამიანს შეადგენს. მოსახლეობის სიმჭიდროვის მაჩვენებელი 170 ადამიანია 1 კვ. კმ-ზე.
პროვინციის მოსახლეობის უმრავლესობა ვარაის ენაზე საუბრობს. 2 000 წლის აღწერით ვარაიული ენა 460 390 ადამიანის მშობლიური ენა იყო. 14 436 ადამიანი სებუანურ ენაზე საუბრობდა (ძირითადად სან-ანტონიოს მუნიციპალიტეტში, სადაც სებუანური ენა მოსახლეობის მშობლიური ენაა).
ადგილობრივი მმართველობა
პროვინციის აღმასრულებელი ხელისუფლების მეთაური გუბერნატორია. საკანონმდებლო ორგანოს პროვინციული საბჭო (Sangguniang Panlalawigan) წარმოადგენს, რომელსაც ვიცე-გუბერნატორი ხელმძღვანელობს, რომელიც გუბერნატორის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. გუბერნატორი, ვიცე-გუბერნატორი და პროვინციული საბჭო სამი წლის ვადით აირჩევა და ზედიზედ სამჯერ შეიძლება იქნენ არჩეული. ჩრდილოეთ სამარის გუბერნატორი ედვინ ონგჩუანია, ხოლო ვიცე-გუბერნატორი — აგარი ლავინი.
სქოლიო
კატეგორია:ჩრდილოეთი სამარი კატეგორია:ფილიპინების პროვინციები კატეგორია:1965 წელს დაარსებული ქვეყნები და ტერიტორიები
არახანგაის აიმაკი
არახანგაის აიმაკი — ერთ-ერთი მონღოლეთის 21 აიმაკიდან. მისი ფართობია 55 313,82 კმ². მოსახლეობა 2008 წლის 31 დეკემბერს შეადგენდა 89 282 ადამიანს, ხოლო 2009 წლის 31 დეკემბერს 89 331 ადამიანს. იყოფა 19 სუმად. ადმინისტრაციული ცენტრი — ქალაქი ცეცერლეგი.
სქოლიო
კატეგორია:არახანგაის აიმაკი კატეგორია:მონღოლეთის აიმაკები
ზაქათალის ოლქის ავტონომია
ზაქათალის ოლქის ავტონომია — ავტონომიური ერთეული საქართველოს დემოკრატიული რესპუბლიკის შემადგენლობაში, მოიცავდა ისტორიული საინგილოს ტერიტორიას. ავტონომიის სტატუსი განისაზღვრა 1921 წლის კონსტიტუციით (მუხლი 107), მაგრამ იგი სადავო საკითხად რჩებოდა საქართველოსა და აზერბაიჯანს შორის. 1918 წელს საქართველოს კანონმდებლობით ზაქათალას მიენიჭა პირველი ხარისხის ქალაქის სტატუსი ქუთაისთან, სოხუმთან და ფოთთან ერთად. ამავე წლის 26 ივნისს ზაქათალის ოკრუგში მოქმედმა აზერბაიჯანელთა ეროვნულმა საბჭომ მიიღო ოლქის აზერბაიჯანთან შეერთების დადგენილება. 1920 წლის აპრილამდე, აზერბაიჯანის გასაბჭოებამდე, ზაქათალის ოკრუგი ორმხრივი მმართველობის ქვეშ იმყოფებოდა. 1920 წლის 7 მაისის ხელშეკრულებით საბჭოთა რუსეთმა ზაქათალის ოკრუგი აღიარა საქართველოს კუთვნილებად, თუმცა აზერბაიჯანელი ბოლშევიკების მოთხოვნით საქმე გადაისინჯა. 1920 წლის 3-6 და 9-12 ივნისს საქართველო-აზერბაიჯანს შორის დაიდო აღსთაფის საზავო შეთანხმება, რომლის თანახმად ზაქათალის საკითხი გადაწყდებოდა ორმხრივი კომისიის მიერ, მანამდე არცერთი მხარე ჯარებს არ შეიყვანდა ოლქში.
ლიტერატურა
კატეგორია:საქართველოს დემოკრატიული რესპუბლიკის ადმინისტრაციული დაყოფა კატეგორია:საქართველოს დემოკრატიული რესპუბლიკის ისტორია
გართ ბრუკსი
ტროიალ გართ ბრუკსი (Troyal Garth Brooks; დ. 7 თებერვალი, 1962) — ამერიკელი მომღერალი და სიმღერების ავტორი. დიდ პოპულარობას მიაღწია მას შემდეგ, რაც ერთმანეთში გააერთიანა ქანთრი და როკ-ენ-როლის ელემენტები. ეკავა წამაყვანი პოზიციები ქანთრის სინგლების და ალბომების ჩარტებში. ბრუკსი აგრეთვე წარმატებით ასრულებს პოპ-მუსიკასაც.
ამერიკის ხმისჩამწერ ასოციაციაზე დაყრდნობით იგი ყველაზე გაყიდვადი სოლო-შემსრულებელია მსოფლიოში 148 მილიონი გაყიდული ალბომით და აგრეთვე ერთ-ერთი ყველაზე გაყიდვადი მსოფლიოში (170 მილიონი).
ბრუკსი ერთადერთი შემსრულებელია მუსიკის ისტორიაში, რომლის 7 ალბომს მიენიჭა ბრილიანტის სტატუსი აშშ-ში. 1980 წლიდან დღემდე გამოსცა 22 ჩანაწერი, რომელთა შორის არის 12 სტუდიური, 2 ცოცხალი, 3 კომპილაციური და 3 საახალწლო ალბომი, ისევე როგორც 4 ბოქს-სეტი. მიღებული აქვს უამრავი ჯილდო, მათ შორისაა 2 გრემის და 17 ამერიკული მუსიკის ჯილდო.
ოჯახური და კარიერული პრობლემების გამო, ბრუკსმა 2001 წელს შეწყვიტა მუსიკალური ჩანაწერების გამოშვება და კონცერტების გამართვა. თუმცა 2005 წლიდან კვლავ განაგრძო აქტიური მოღვაწეობა სცენაზე. მის არყოფნაში გაიყიდა მილიონი ალბომი და გამოიცა რამდენიმე სინგლი.
2009-2014 წლებში პერიოდულად მართავდა კონცერტებს თეატრ Encore Las Vegas-ში, ლას-ვეგასში. 2014 წლის ივლისში კონტრაქტი გააფორმა Sony Music Nashville-თან. იმავე წლის სექტემბერში მეუღლესთან, ტრიშა იერვუდთან ერთად დაიწყო მსოფლიო ტურნე სახელწოდებით „World Tour“, რომელიც მიმდინარეობდა 2017 წლამდე. 2016 წლის ნოემბერში გამოვიდა მისი ბოლო ალბომი „Gunslinger“.
2011 წელს გართ ბრუკსი შეყვანილი იქნა სიმღერების ავტორთა დიდების დარბაზში, ხოლო 2012 წლის 21 ოქტომბერს კი ქანთრის დიდების დარბაზში.
სქოლიო
კატეგორია:დაბადებული 1962 კატეგორია:ამერიკელი ქანთრის მუსიკოსები კატეგორია:ამერიკელი მამაკაცი გიტარისტები კატეგორია:ირლანდიელი ამერიკელები კატეგორია:Big Machine Records-ის შემსრულებლები კატეგორია:Capitol Records-ის შემსრულებლები კატეგორია:ქანთრის დიდების დარბაზში შემავალი შემსრულებლები კატეგორია:გრემის ჯილდოს მფლობელები კატეგორია:Grand Ole Opry-ის წევრები კატეგორია:Liberty Records-ის შემსრულებლები კატეგორია:Country Music Association-ის წევრები კატეგორია:RCA Records Nashville-ის შემსრულებლები კატეგორია:სიმღერების ავტორთა დიდების დარბაზში შემავალი შემსრულებლები კატეგორია:XX საუკუნის ამერიკელი გიტარისტები
მუმლუ
მუმლუ (Mumlu) — სოფელი აზერბაიჯანში, შაბრანის რაიონში.
ლიტერატურა
კატეგორია:შაბრანის რაიონის სოფლები
კიტრანა
კიტრანა (Hypomesus olidus) — თევზი ცქიმურასებრთა ოჯახისა. სხეულის სიგრძე 13-14 სმ აღწევს. გავრცელებულია ჩრდილოეთ ყინულოვანი ოკეანის აღმოსავლეთ ნაწილსა და წყნარი ოკეანის აუზში. იკვებება წვრილი უხერხემლოებით. სქესობრივ სიმწიფეს აღწევს 2-3 წლისა.
რესურსები ინტერნეტში
კატეგორია:ცქიმურასებრნი
ქორ იუსუფ ზიაუდინ-ფაშა
ქორ იუსუფ ზიაუდინ-ფაშა (Kör Yusuf Ziyaüddin Paşa; დ. ? — გ. 1819, ჩიოსი) — ოსმალეთის იმპერიის სახელმწიფო მოღვაწე, დიდი ვეზირი 1798–1805 და 1809–1811 წლებში, სელიმ III-ისა და მაჰმუდ II-ის მმართველობის პერიოდში.
ქორ იუსუფ ზიაუდინ-ფაშას დაბადების თარიღი დღემდე უცნობია. ის იყო ქართული წარმოშობის. მოხვდა ოსმალეთის იმპერიის სამეფო კარზე. 1792 წელს მიიღო ვეზირის წოდება. 1793 წელს დაინიშნა დიარბაქირის ბეგლარბეგად. 1794 წელს იგი გახდა ერზურუმის მმართველი.
1798 წლის 30 აგვისტოს სულთან სელიმ III-მ ქორ იუსუფ ზიაუდინ-ფაშა ოსმალეთის იმპერიის დიდ ვეზირად დანიშნა საფრანბოლულუ იზეთ მეჰმეთ-ფაშას ნაცვლად.
ქორ იუსუფ ზიაუდინ-ფაშას დიდი ვეზირის პოსტი ოსმალეთის იმპერიის სტაგნაციის პერიოდში ეკავა. ამ პერიოდში მუდმივად მიმდინარეობდა იანიჩარების აჯანყებები და შესაბამისად, სულთებს საშუალება არ ჰქონდათ, რომ ეზრუნათ იმპერიის გაძლიერებასა და გაფართოებაზე.
სელიმ III-ს შემუშავებული ჰქონდა გარდაქმნის პროგრამა „ნიზამი ჯედიდ“. ზიაუდინ-ფაშა არ იყო მისი წინააღმდეგი და ხელს უწყობდა კიდეც მის განხორციელებაში.
1805 წლის 24 აპრილს ზიაუდინ-ფაშა დაკავებული თანამდებობიდან გაათავისუფლეს და მის მაგივრად დიდ ვეზირად ჰაფიზ ისმაილ-ფაშა დაინიშნა. დანიშნა ტრაბზონის გამგებლად. ცოტა ხანში ერზურუმში დაიწყო აჯანყება და ზიაუდინ-ფაშა მის გამგებლად დანიშნეს, რათა ჩაეხშო აჯანყება და მან ეს მოახერხა კიდეც. 1808 წელს იგი სერასკერის გამგებლად დანიშნეს.
1809 წლის მარტში ქორ იუსუფ ზიაუდინ-ფაშა კვლავ დანიშნეს იმპერიის დიდ ვეზირის თანამდებობაზე ჩავუშბაში მემიშ-ფაშას ნაცვლად.
ზიაუდინ-ფაშას ხელმეორედ მმართველობის პერიოდში ოსმალეთის სულთანი მაჰმუდ II იყო. 1811 წლის 24 აპრილს ზიაუდინ-ფაშა კვლავ გაათავისუფლეს დიდი ვეზირის თანამდებობიდან და დანიშნეს როდოსის მმართველად.
1815 წელს ქორ იუსუფ ზიაუდინ-ფაშა დაინიშნა კუნძულ ეუბეას მმართველად. 1817 წელს კი ჩიოსზე გაგზავნეს.
იგი გარდაიცვალა 1819 წელს, ჩიოსზე.
ლიტერატურა
კატეგორია:ოსმალეთის იმპერიის დიდი ვეზირები კატეგორია:ოსმალეთში მოღვაწე ქართველები კატეგორია:გარდაცვლილი 1819
ნებტუ
ნებტუ — ძველი ეგვიპტის დედოფალი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ნებტუ ეგვიპტის ფარაონის თუტმოს III-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეთვრამეტე დინასტიის დედოფლები
მუსტაფახანლი
მუსტაფახანლი (Mustafaxanlı) — სოფელი აზერბაიჯანში, შაბრანის რაიონში.
ბალა-გიოიიუშლიუ
ბალა-გიოიიუშლიუ  (Bala Göyüşlü) — სოფელი აზერბაიჯანში, ბარდის რაიონში. მოსახლეობის რაოდენობა — 306 კაცი.
რესურსები ინტერნეტში
კატეგორია:ბარდის რაიონის სოფლები
მუსტაფახანლი
რესურსები ინტერნეტში
კატეგორია:შაბრანის რაიონის სოფლები
ქანთრის დიდების დარბაზი და მუზეუმი
ქანთრის დიდების დარბაზი და მუზეუმი (Country Music Hall of Fame and Museum) — ერთ-ერთი უმსხვილესი მუზეუმი, პოპულარული მუსიკის კვლევითი ცენტრი და ქანთრის არტეფაქტების საცავი. მდებარეობს ნეშვილში, ტენესის შტატში და აკრედიტებულია ამერიკის ეროვნული მუზეუმების ალიანსის მიერ. დაარსების დღიდან მუზეუმს მართავს არაკომერციული ორგანიზაცია „ქანთრი მუსიკის ფონდი“.
სქოლიო
კატეგორია:ამერიკული ქანთრი მუსიკა კატეგორია:ამერიკული მუსიკალური ჯილდოები კატეგორია:მუსიკის დიდების დარბაზები კატეგორია:1964 წელს დაარსებული ორგანიზაციები კატეგორია:1967 წელს დაარსებული მუზეუმები კატეგორია:1961 წელს დაარსებულები აშშ-ში კატეგორია:ქანთრის დიდების დარბაზში შემავალი შემსრულებლები
ჩვეულებრივი ცქიმურა
ჩვეულებრივი ცქიმურა (Osmerus eperlanus) — თევზი ცქიმურასებრთა ოჯახისა. წაგრძელებული სხეული აქვს, რომელიც დაფარულია მსხვილი ქერცლით. გვერდები ვერცხლისფერია, ზურგი მურა-მომწვანო. იკვებება ზოოპლანქტონით და სხვა. სამოყვარულო თევზჭერის მასობრივი ობიექტია.
რესურსები ინტერნეტში
კატეგორია:ცქიმურასებრნი
ლორეს ნეიტრალური ზონა
ლორეს ნეიტრალური ზონა — სადავო ბუფერული ტერიტორია სომხეთის დემოკრატიულ რესპუბლიკასა და საქართველოს დემოკრატიულ რესპუბლიკას შორის. შეიქმნა 1919 წლის იანვარს სომხეთ-საქართველოს ომის შედეგებისა და ბრიტანეთის შუამავლობით. ადმინისტრაციულად ექვემდებარებოდა ბრიტანეთის გენერალ-გუბერნატორს.
1921 წლის 12 თებერვალს ლორეში პრო-კომუნისტურმა ძალებმა მოაწყვეს ამბოხი, რაც წითელარმიელებისთვის საბაბი გახდა რათა საქართველოს ტერიტორიაზე შეჭრილიყვნენ. საქართველოს გასაბჭოების შემდეგ, ლორეს ზონა, ჯერ საქართველოს შემადგენლობაში რჩებოდა (რაც გარკვეულწილად განპირობებული იყო „1921 წლის თებერვლალში შიდა ქართული აჯანყების“ მითის შესანარჩუნებლად), მოგვიანებით კი „ეთნიკური ნიშნით“ სომხეთის სსრ-ს გადაეცა.
ლიტერატურა
კატეგორია:საქართველოს დემოკრატიული რესპუბლიკის ისტორია კატეგორია:ადმინისტრაციულ-ტერიტორიული ერთეულები
ჯანგი
ჯანგი (Cəngi) — სოფელი აზერბაიჯანში, გობუსტანის რაიონში.
რესურსები ინტერნეტში
კატეგორია:გობუსტანის რაიონის სოფლები
პიატნიცკოე-შოსე (მოსკოვის მეტრო)
რესურსები ინტერნეტში
კატეგორია:მოსკოვის მეტროსადგურები
მასიმილიანო ალეგრი
მასიმილიანო ალეგრი (დ. 11 აგვისტო, 1967, ლივორნო) — იტალიელი ვეტერანი ფეხბურთელი. წვრთნიდა „მილანსა“ და ტურინის იუვენტუსს, რომელიც ორჯერ გაიყვანა ჩემპიონთა ლიგის ფინალში 2015 და 2017 წლებში.
სქოლიო
კატეგორია:დაბადებული 1967 კატეგორია:დაბადებული 11 აგვისტო კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:სერია B-ს ფეხბურთელები კატეგორია:ლივორნოს ფეხბურთელები კატეგორია:პიზის ფეხბურთელები კატეგორია:პესკარის ფეხბურთელები კატეგორია:კალიარის ფეხბურთელები კატეგორია:პერუჯის ფეხბურთელები კატეგორია:პადოვის ფეხბურთელები კატეგორია:ნაპოლის ფეხბურთელები კატეგორია:იტალიელი ფეხბურთის მწვრთნელები კატეგორია:სერია A-ს მწვრთნელები კატეგორია:იუვენტუსის მწვრთნელები კატეგორია:მილანის მწვრთნელები კატეგორია:კალიარის მწვრთნელები
კატარის ადმინისტრაციული დაყოფა
კატარის ადმინისტრაციული დაყოფა — კატარი 2004 წლიდან დაყოფილია 7 მუნიციპალიტეტად (بلديات — ბალადიატი).
სქოლიო
კატეგორია:კატარის მუნიციპალიტეტები
ნეფერჰეტეპესი
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეხუთე დინასტიის დედოფლები
ნორ-კიანქი (არარატი)
ნორ-კიანქი (Նոր Կյանք) — სოფელი სომხეთში, არარატის პროვინციაში. მდებარეობს ზღვის დონიდან 850 მეტრზე. 2008 წლის მონაცემებით, მოსახლეობა 2 861 ადამიანს შეადგენდა, სიმჭიდროვე 552 ადამიანი კმ²-ზე. ფართობი 5.18 კმ²-ია.
რესურსები ინტერნეტში
კატეგორია:არარატის პროვინციის სოფლები
ლატაკიის მუჰაფაზა
ლატაკია (مُحافظة اللاذقية) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით ლატაკიის რეგიონში ცხოვრობს 1 364 985 ადამიანი. რეგიონის ფართობია 2 297 კმ². რეგიონში ცხოვრობენ არაბები, თურქები, სომხები, ქურთები.
სქოლიო
კატეგორია:სირიის მუჰაფაზები
მილაგროსი (მასბატე)
მილაგროსი (ოფიციალურად მილაგროსის მუნიციპალიტეტი; Bayan ng Milagros) ― პირველი კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 57 538 ადამიანს შეადგენს. მოიცავს 27 ბარანგაის.
სქოლიო
კატეგორია:მასბატეს პროვინციის მუნიციპალიტეტები
სუსიუნი
იმპერატორი სუსიუნი (崇峻天皇) (დ. 520/521 — გ. 593) — იაპონიის 32-ე იმპერატორი მემკვიდრეობის ტრადიციული წესის მიხედვით. სუსიუნი ქვეყანას 5 წელი მართავდა.
ტრადიციული ამბები
სუსიუნის ტახტზე ასვლამდე მისი სახელი ჰაცუსებე იყო, ხოლო მისი დაბადების სახელი ჰიცუსებე ნო მიკო. ის იმპერატორ კიმეის მე-12 ვაჟი იყო. დედამისი საგას კალანის ლიდერის, სოგა ნო ინამეს ქალიშვილი, ოანე-ნო-კიმი იყო. ის ტახტზე 587 წელს, მისი ნახევარ ძმის, იმპერატორ იომეის გარდაცვალების შემდეგ ავიდა და იამატოს პროვინციაში მდებარე კურაჰასის სასახლეში ცხოვრობდა.
ის ტახტზე სოგას კლანის და სუიკოს მხარდაჭერით ავიდა, რომელიც მისი ნახევარ და და იმპერატორ ბიდაცუს ქვრივი იყო. თავდაპირველად მონონობეს კლანი, რომელიც სოგას კლანის მეტოქე იყო, კიმეის სხვა შვილთან, პრინც ანაჰობესთან გაერთიანდა და მისი ტახტზე აყვანას შეეცადა. სოგა ნო უმაკომ, რომელიც მამისი ოომის მემკვიდრე იყო, მონონობეს კლანის ლიდერი და აჯანყების მოთავე, მონონბე ნო მორია სიგისანის ბრძოლაში მოკლა. სწორედ ამის შემდეგ გამოცხადდა სუსუინი იმპერატორად.
მოგვიანებით იმპერატორი აღშფოთებული იყო უმაკოს გადამეტებული ძალაუფლებით და მისი თავიდან მოშორება სურდა. ერთხელაც მან დაინახა ტახი და განაცხადა, რომ ისევე სურდა ამ ტახის მოკვლა, როგორც სოგანო სუმაკოსი. ამ ფაქტმა იმდენად განარისხა უმაკო, რომ მან იამატო ნო აია ნო ატაიკომას გამოყენებით იმპერატორი მოკლა.
იმპერატორის ქვეყანას 5 წელი მართავდა და 72 წლის ასაკში გარდაიცვალა.
სქოლიო
კატეგორია:იაპონიის იმპერატორები კატეგორია:დაბადებული 520 კატეგორია:დაბადებული 521 კატეგორია:გარდაცვლილი 592
მეჰმედ ემინ რაუფ-ფაშა
მეჰმედ ემინ რაუფ-ფაშა (Mehmed Emin Rauf Paşa; დ. 1780, სტამბოლი — გ. 1860, იქვე) — ოსმალეთის იმპერიის სახელმწიფო მოღვაწე, დიდი ვეზირი 1815-1818, 1833-1839, 1840-1841, 1842-1846 და 1852 წლები, სულთან მაჰმუდ II-ისა და აბდულმეჯიდ I-ის მმართველობის პერიოდში.
დაიბადა 1780 წელს, სტამბოლში. პირველად დიდი ვეზირის თანამდებობაზე 1815 წლის 30 მარტს სულთან მაჰმუდ II-მ დანიშნა. მან ეს თანამდებობა 1818 წლის 6 იანვრამდე შეინურჩუნა. 1828 წელს დანიშნეს დამასკოს მმართველად.
1833 წლის 17 თებერვალს იგი ხელმეორედ გახდა ოსმალეთის იმპერიის დიდი ვეზირი. 1839 წელს მაჰმუდის გარდაცვალების შემდეგ მას დიდი ვეზირის ბეჭედი ჩამოართვეს. ამის შემდეგ ის სამჯერ იყო ოსმალეთის იმპერიის დიდი ვეზირი. 1841 წელს ის გაათავისუფლეს თანამდებობიდან, მაგრამ 1842 წლის 3 ოქტომბერს კიდევ ერთხელ დანიშნეს. 1852 წლის 27 იანვარს ის მეხუთედ გახდა ოსმალეთის იმპერიის დიდი ვეზირი.
1852 წლის 7 მარტს მან საკუთარი ნებით დატოვა დიდი ვეზირის თანამდებობა და სტამბოლში დაიწყო ცხოვრება. ის გარდაიცვალა 1860 წელს და დაკრძალულა მისივე სახსრებით აშენებულ მეჩეთში.
ლიტერატურა
კატეგორია:ოსმალეთის იმპერიის დიდი ვეზირები კატეგორია:დაბადებული 1780 კატეგორია:გარდაცვლილი 1860
ლაშა ტალახაძე
{{ინფოდაფა სპორტსმენი {{მედალიშეჯიბრი |ოლიმპიადა}} {{ოქროს მედალი |რიო-დე-ჟანეირო 2016 | +105 კგ}} {{ოქროს მედალი |ტოკიო 2020 | +109 კგ}} {{მედალიშეჯიბრი |მსოფლიო ჩემპიონატი}} {{ოქროს მედალი |ჰიუსტონი 2015| +105 კგ}} {{ოქროს მედალი |ანაჰაიმი 2017| +105 კგ}} {{ოქროს მედალი |აშხაბადი 2018| +109 კგ}} {{ოქროს მედალი |პატაია 2019| +109 კგ}} {{ოქროს მედალი |ტაშკენტი 2021| +109 კგ}} {{ოქროს მედალი |ბოგოტა 2022| +109 კგ}} {{მედალიშეჯიბრი |ევროპის ჩემპიონატი}} {{ოქროს მედალი |ფერდე 2016| +105 კგ}} {{ოქროს მედალი |სპლიტი 2017| +105 კგ}} {{ოქროს მედალი |ბუქარესტი 2018| +105 კგ}} {{ოქროს მედალი |ბათუმი 2019| +109 კგ}} {{ოქროს მედალი |მოსკოვი 2021| +109 კგ}} {{ოქროს მედალი |ტირანა 2022| +109 კგ}} }} ლაშა ტალახაძე (დ. 2 ოქტომბერი, 1993, საჩხერე) — ქართველი ძალოსანი, მონაწილეობს +109 კგ. (2018 წლამდე +105 კგ ) წონით კატეგორიაში. ორგზის ოლიმპიური, ექვსგზის მსოფლიო და ექვსგზის ევროპის ჩემპიონი. ის ასევე ფლობს მსოფლიო რეკორდს ატაცში (225 კგ), აკვრაში (267 კგ) და ორჭიდის ჯამში (492 კგ). აღსანიშნავია, რომ სამივე რეკორდი, ატაცში, აკვრაში და ორჭიდის ჯამში მსოფლიოს ყველა დროის რეკორდია ძალოსნობისთვის.
ბიოგრაფია
ლაშა ტალახაძე დაიბადა 1993 წლის 2 ოქტომბერს საჩხერეში. 2013 წელს ტალახაძემ დოპინგის გამო ორწლიანი დისკვალიფიკაცია მიიღო.
2015 წლის მსოფლიო ჩემპიონატზე მან საერთო ჯამში 454 კილოგრამი დაძლია და მეორე ადგილი დაიკავა. მას შემდეგ, რაც ჩემპიონი ალექსეი ლოჩევი დოპინგის ტესტზე ჩავარდა, პირველი ადგილი ტალახაძეს გადაეცა. 2016 წელს ნორვეგიის ქალაქ ფერდეში გამართულ ევროპის ჩემპიონატზე ტალახაძემ ჯამში 463 კილოგრამი დაძლია და ევროპის ჩემპიონი გახდა, ხოლო ატაცში 212 კილოგრამის დაძლევით ევროპის ახალი რეკორდი დაამყარა.
2016 წელს რიო-დე-ჟანეიროს ოლიმპიური თამაშებზე ატაცში 215 კილოგრამი დაძლია და ამ მაჩვენებლით სულ რამდენიმე წუთით ახალი მსოფლიო რეკორდის მფლობელი გახდა. აკვრაში ტალახაძემ მესამე ცდაზე 258 კგ. აწია და საერთო ჩათვლაში 473 კილოგრამით ახალი მსოფლიო რეკორდის მფლობელი გახდა. ამ შედეგით ოლიმპიადის კვარცხლბეკზე უმაღლესი ადგილი დაიკავა. ხოლო 2017 წლის ევროპის ჩემპიონატზე, რომელიც ხორვატიაში გაიმართა, მან ატაცში 217 კილოგრამი დააფიქსირა და ამით ახალი მსოფლიო რეკორდი დაამყარა. 2017 წლის დეკემბერში აშშ-ის ქალაქ ანაჰაიმში გამართულ მსოფლიო ჩემპიონატზე ტალახაძემ ატაცში 220 კილოგრამის დაძლევით მსოფლიო რეკორდი გააუმჯობესა, ხოლო საერთო ჯამში 477 კილოგრამის დაძლევით მან კიდევ ერთი მსოფლიო რეკორდი დაამყარა. 2018 წელს თურქმენეთის დედაქალაქ აშხაბადში გამართულ მსოფლიო ჩემპიონატზე ტალახაძემ 474 კგ. დაძლია და მსოფლიოს ახალი რეკორდი დაამყარა. 2020 წლის ტოკიოს ოლიმპიურ თამაშებზე ლაშამ საკუთარი რეკორდები გააუმჯობესა მას შემდეგ, რაც ატაცში 223, აკვრაში 265, ხოლო ორჭიდის ჯამში 488 კილოგრამი დააფიქსირა. არის ღირსების ორდენის და ბრწყინვალების ორდენის კავალერი.
სქოლიო
კატეგორია:დაბადებული 2 ოქტომბერი კატეგორია:დაბადებული 1993 კატეგორია:ქართველი ძალოსნები კატეგორია:ქართველი ოლიმპიური ჩემპიონები კატეგორია:საქართველოს ღირსების ორდენის კავალრები კატეგორია:საჩხერის მუნიციპალიტეტში დაბადებულები
საქართველოს სსრ მწერალთა კავშირი
საქართველოს სსრ მწერალთა კავშირი — საქართველოს სსრ-ის მწერალთა გაერთიანება. შეიქმნა „ლიტერატურულ-მხატვრული ორგანიზაციების გარდაქმნის შესახებ“ სკპ (ბ) სკ-ის 1932 წლის 23 აპრილის დადგენილების საფუძველზე, რომელმაც გააუქმა მანამდე არსებული „სრულიად საქართველოს საბჭოთა მწერლების ფედერაცია“ და მასში შემავალი ორგანიზაციები, მ. შ. „საქართველოს პროლეტარ მწერალთა ასოციაცია“. ამავე წლის 27 ივნის მწერალთა კავშირის საგანგებო ყრილობამ აირჩია საბჭო (გამგეობა), საბჭომ — პრეზიდიუმი და თავმჯდომარე (მალაქია ტოროშელიძე), თავმჯდომარის მოადგილეები (სანდრო ეული, ნიკოლო მიწიშვილი) და მდივანი (ბ. ჯღენტი).
საქართველოს მწერალთა კავშირის უმაღლესი ხელმძღვანელი ორგანო იყო რესპუბლიკური ყრილობა, აღმასრულებელი ორგანო — გამგეობა, რომელიც თავისი შემადგენლობიდან ირჩევდა პრეზიდიუმსა და სამდივნოს. აფხაზეთისა და აჭარის ასს რესპუბლიკებში, სამხრეთ ოსეთის ავტონომიურ ოლქში, ქუთაისსა და გორში იყო ადგილობრივი მწერალთა ორგანზაციები, რომლებიც საქართველოს მწერალთა კავშირის გამგეობის ხელმძღვანელობით მუშაობდნენ.
მწერალთა კავშირთან შექმნილი იყო აფხაზური და ოსური ლიტერატურის საბჭოები, ახალგაზრდა მწერლებთან მომუშავე, საზღვარგარეთის მწერლებთა ურთიერთობის დამყარებისა და მეგობრობის განმტკიცების, კინოდრამატურგთა და მწერალთა წევრად მიღების კომისიები; პროზის, პოეზიის, დრამატურგიის, საბავშვო ლიტერატურის, კრიტიკისა და ლიტერატურათმცოდნეობის, პუბლიცისტიკის, სომხური ლიტერატურის, რუსული ლიტერატურის და თარგმანის შემოქმედებითი სექციები. მწერალთა კავშირის ბეჭდვითი ორგანოები იყო: გაზ. „ლიტერატურული საქართველო“, ჟურნალები — „მნათობი“, „ცისკარი“ (საქართველოს სსრ ალკკ ცკ-თან ერთად), „ლიტერატურნაია გრუზია“, (რუსულ ენაზე), „ალაშარა“ (აფხაზურ ენაზე), „ჭოროხი“, „ფიდიუაგ“ (ოსურ ენაზე); ალმანახები — „საუნჯე“, „კრიტიკა“, „განთიადი“, „დომ პოდ ჩინარამი“ (რუსულ ენაზე), „კამურჯი“ (სომხურ ენაზე). მწერალთა კავშირის გამომცემლობა „მერანი“ გამოსცემდა წიგნებს ქართულ და რუსულ ენებზე. მწერლათა კავშირთან არსებობდა საქართველოს სსრ მხატვრული თარგმანისა დალიტერატურული ურთიერთობების საქმეთა მთავარი სარედაქციო კოლეგია და ლიტერატურული ფონდი. 1981 წელს საქართველოს მწერალთა კავშირში გაერთიანებული იყო 471 წევრი. შედიოდა სსრკ მწერალთა კავშირში.
ლიტერატურა
კატეგორია:საქართველოს სსრ შემოქმედებითი კავშირები კატეგორია:სსრკ მწერალთა კავშირი
იდლიბის მუჰაფაზა
იდლიბი (مُحافظة ادلب) — სირიის არაბული რესპუბლიკის ერთ-ერთი მუჰაფაზა (რეგიონი). 2012 წლის აღწერის მიხედვით იდლიბის რეგიონში ცხოვრობს 1 852 062 ადამიანი. რეგიონის ფართობია 6 100 კმ².
სქოლიო
კატეგორია:სირიის მუჰაფაზები
საქართველოს ჟურნალისტური ეთიკის ქარტია
საქართველოს ჟურნალისტური ეთიკის ქარტია — ჟურნალისტთა დამოუკიდებელი გაერთიანება, რომლის მისიაა, პროფესიული და ეთიკური სტანდარტის დაცვისა და თვითრეგულირების მექანიზმების შექმნის გზით, მედიის საზოგადოებრივი პასუხისმგებლობის ამაღლება.
ქარტიის საბჭო ჟურნალისტების წინააღმდეგ შესულ განცხადებებს განიხილავს და წყვეტს დაირღვა თუ არა ეთიკის რომელიმე პრინციპი სადავო მასალაში. გარდა ამისა, ორგანიზაცია ახორციელებს სხვადასხვა პროექტებს.
ისტორია
ორგანიზაცია 2009 წლის 4 დეკემბერს დაფუძნდა. სხვადასხვა მედიასაშუალების 137-მა ჟურნალისტმა როგორც რეგიონიდან ისე დედაქალაქიდან ხელი მოაწერა 11 პრინციპს და მისი დაცვის ვალდებულება აიღო. მოქალაქეებს კი მიეცათ საშუალება, ჟურნალისტურ მასალაში ეთიკური დარღვევის შემთხვევაში განცხადებით მიემართა ქარტიისთვის.
ქარტიის დაფუძნებას წინ უძღოდა "სამოქალაქო განვითარების ინსტიტუტის" ორგანიზებით გამართული შეხვედრები ჟურნალისტებთან, ექსპერტებთან. სწორედ ამ კონსულტაციებისა და საერთაშორისო პრაქტიკის ანალიზის შემდეგ ჩამოყალიბდა 11 პრინციპი, რასაც ჟურნალისტებმა საბოლოოდ მოაწერეს ხელი.
ქარტიის წევრი შეიძლება გახდეს ნებისმიერი ფიზიკური პირი, რომელიც ეწევა ჟურნალისტურ საქმიანობას და იზიარებს ქარტიის მიზნებს. ქარტიის წევრობის მსურველი წერილობითი განცხადებით მიმართავს ქარტიის საბჭოს, წევრად მიღების საკითხს წყვეტს ქარტიის საბჭო განცხადების შემოსვლიდან არაუგვიანეს 2 თვისა.
thumb|300px|left|ქარტიის დაფუძნებათავდაპირველად საბჭო მხოლოდ ხელმომწერი ჟურნალისტების წინააღმდეგ შესულ განცხადებებს იხილავდა, თუმცა 2013 წლის დეკემბერში გამართულ საერთო კრებაზე გადაწყდა, რომ არახელმომწერი ჟურნალისტების წინააღმდეგ შესული განცხადებებიც განხილულიყო. შედეგად საქმეების რაოდენობამ 2014 წლიდან იმატა და 2015 წლის ნოემბრის მონაცემებით, ჯამში 72 საქმე არის განხილული.
თანდათან განვითარდა ორგანიზაციული სტრუქტურაც. 2012 წელს ქარტიის აღმასრულებელ დირექტორად თამარ კორძაია დაინიშნა, ჩამოყალიბდა საბჭოს სამდივნოც, რომელსაც დავით კლდიაშვილი ხელმძღვანელობს. 2013 წლის დასაწყისში თამარ კორძაიამ თანამდებობა დატოვა და ეს პოზიცია თამარ რუხაძემ დაიკავა. 2015 წელს კი ის ნატა ძველიშვილმა ჩაანაცვლა. 2012 წელს საპარლამენტო არჩევნებამდე ჟურნალისტური ეთიკის ქარტიამ სლოვაკურ გამოცდილ ორგანიზაცია „მემო-98-თან“ ერთად წინასაარჩევნო მონიტორინგი განახორციელა. კვლევა როგორც თვისებრივ, ისე რაოდენობრივ მონაცემებს მოიცავდა, ამის შემდეგ ქარტიამ აქტიურად დაიწყო სხვადასხვა ტიპის პროექტების განხორციელება, როგორც დამოუკიდებლად, ისე პარტნიორ ორგანიზაციებთან ერთად.
ქარტიის სტრუქტურა
ქარტიის უმაღლესი ხელმძღვანელი ორგანოა ქარტიის წევრთა საერთო კრება, რომელიც მოიწვევა საბჭოს მიერ და ტარდება ყოველი წლის დეკემბერში; წევრებს ქარტიის წესდებაში შეაქვთ ცვლილებები და დამატებები და განიხილავენ სხვადასხვა საკითხებს.
ქარტიის ხელმძღვანელი ორგანოა 9 წევრისაგან შემდგარი ქარტიის საბჭო, რომელსაც ქარტიის ხელმომწერები საერთო კრებაზე ირჩევენ. საბჭოს წევრები აირჩევიან კვოტირების სისტემით: 3 წევრი აირჩევა იმ ჟურნალისტებისაგან ან/და რედაქტორებისაგან, რომელთა რეგისტრაციის ადგილია თბილისი, ხოლო 6 წევრი იმ ჟურნალისტების ან/და რედაქტორებისაგან, რომელთა რეგისტრაციის ადგილი არ არის თბილისი.
საბჭოს შემადგენლობა ყოველწლიურად განახლდება ერთი მესამედით. საბჭო ერთი წლის ვადით ირჩევს თავმჯდომარეს. საბჭოს სხდომები იმართება თვეში ერთხელ მაინც, გარდა იმ შემთხვევისა, როდესაც საბჭოში არ არის განსახილველად მომზადებული არც ერთი საქმე და არ არის გადასაწყვეტი საბჭოს წინაშე დასმული სხვა საკითხები.
საბჭო კონკურსის წესით ერთი წლის ვადით ნიშნავს აღმასრულებელი დირექტორს. ქარტიის თავმჯდომარის, საბჭოს, აღმასრულებელი დირექტორის მიერ ქარტიის წესდების შესრულებისა და ფინანსური სახსრების თუ სხვა ქონების საწესდებო მიზნების შესაბამისად გამოყენებაზე კონტროლს ახორციელებს ქარტიის სარევიზიო კომისია, რომელსაც ორი წლის ვადით სამი წევრის შემადგენლობით ირჩევს საერთო კრება. სარევიზიო კომისია არჩევიდან ერთი თვის განმავლობაში საკუთარ წევრთაგან ირჩევს თავმჯდომარეს. სარევიზიო კომისია მუშაობს მის მიერ შემუშავებული რეგლამენტით.
განცხადებების განხილვის წესი
ჟურნალისტურ მასალაში ეთიკური პრინციპების დარღვევის აღმოჩენის შემდეგ განცხადების შეტანა ქარტიაში შეუძლია ნებისმიერ ფიზიკურ ან იურიდიულ პირს. საბჭოში წარმოების დაწყების საფუძველია განცხადების წარდგენა. განცხადებას რეგისტრაციაში ატარებს ქარტიის საბჭოს სამდივნო, ამოწმებს მის ფორმალურ მხარეს, შემდეგ კი უგზავნის საბჭოს, რომელიც წყვეტს, დაუშვას თუ არა განცხადება განსახილველად.
განცხადებები განიხილება საბჭოს საჯარო სხდომაზე, სადაც მოწვეულები არიან როგორც განმცხადებელი, ასევე მოპასუხე მხარე. საქმის განხილვის შემდეგ საბჭო იღებს გადაწყვეტილებას სადავო მასალაში დაირღვა თუ არა განმცხადებლის მიერ მითითებული რომელიმე პრინციპი. გადაწყვეტილებები ქვეყნდება ქარტიის ვებგვერდზე.
Mediachecker.ge
Mediachecker მედიის კრიტიკის პლატფორმაა, რომელიც შეიქმნა 2013 წელს პროექტის „მედიის თვითრეგულირების გაძლიერება სამოქალაქო და სამართლებრივი განათლების მეშვეობით“ ფარგლებში. ვებგვერდზე ტელე, ონლაინ და ბეჭდურ მედიაში განთავსებული ჟურნალისტური პროდუქტის ანალიზის შედეგებია თავმოყრილი. მონიტორთა ჯგუფი ყოველდღიურად აკვირდება მედიასაშუალებებს და დაფიქსირებული დარღვევებისა და ხარვეზების შესახებ სტატიებს, მოკლე სიახლეებსა და საავტორო სვეტებს ამზადებს. სამოქალაქო საზოგადოების სხვა წევრებს კი საშუალება აქვთ საკუთარი მოსაზრებები მედიასთან დაკავშირებით დააფიქსირონ განყოფილებაში „ბლოგები“.
სქოლიო
კატეგორია:საქართველოს საზოგადოებრივი ორგანიზაციები
ჯაირლი (გობუსტანის რაიონი)
ჯაირლი  (Cəyirli) — სოფელი აზერბაიჯანში, გობუსტანის რაიონში. მოსახლეობის რაოდენობა — 2 424 კაცი.
მიტინო (მოსკოვის მეტრო)
მიტინო (Митино) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2009 წელს.
რესურსები ინტერნეტში
კატეგორია:მოსკოვის მეტროსადგურები
ფლორენცია უელჩი
ფლორენცია ლეონტინ მერი უელჩი (Florence Leontine Mary Welch; დ. 28 აგვისტო, 1986 წელი, ლონდონი, ინგლისი) — ინგლისელი მომღერალი, ინდ როკ ჯგუფ Florence and the Machine-ის მთავარი ვოკალისტი და კომპოზიტორი. მათი სადებიუტო სტუდიური ალბომი ფილტვები გამოვიდა 2009 წელს; 2010 წლის 17 იანვარს, ალბომმა გაერთიანებული სამეფოს ალბომების სიის პირველ პოზიციას მიაღწია მას შემდეგ, რაც ჩარტში 28 კვირა იყო. ალბომმა მოიგო ბრიტანეთის მუსიკის ჯილდო საუკეთესო ბრიტანული ალბომისთვის 2010 წელს. ჯგუფის მეორე ალბომი Ceremonials, რომელიც გამოვიდა 2011 წლის ოქტომბერში, დებიუტი შედგა პირველ ადგილზე ბრიტანეთში და მეექვსე ადგილზე აშშ Billboard 200 ჩარტში. ჯგუფის მესამე ალბომი, How Big, How Blue, How Beautiful, გამოვიდა 2015 წელს, მუსიკის კრიტიკოსების პოზიტიური შეფასებების გამო და ლიდერობდა დიდი ბრიტანეთისა და აშშ-ს ალბომების ჩარტში. ჯგუფის მეოთხე ალბომი, High as Hope, გამოვიდა 2018 წლის ივნისში და გაიყიდა მილიონზე მეტი ეგზემპლარი მსოფლიოში.
ადრეული ცხოვრება
ფლორენცია ლეონტინ მერი უელჩი დაიბადა ლონდონში, კამბერველში, 1986 წლის 28 აგვისტოს, მისი მშობლები იყვნენ, ნიკ რასელ უელჩი სარეკლამო რგოლის შემქნელი და ეველინ უელჩი ამერიკელი ემიგრანტი ნიუ-იორკიდან რომელიც განათლებას იღებდა ჰარვარდის უნივერსიტეტში და ლონდონის უნივერსიტეტის ვარტბურგის ინსტიტუტში. ამჟამად ეველინი არის რენესანსის კვლევის პროფესორი, პროვოტისტი და უფროსი ვიცე-პრეზიდენტი (ხელოვნება და მეცნიერება) ლონდონის კინგსის კოლეჯში. დედის მეშვეობით, უელჩს აქვს ბრიტანეთისა და ამერიკის მოქალაქეობა. უელჩი არის სატირისტ კრეიგ ბრაუნის დისშვილი ბრაუნის მეუღლისა და უელჩის დეიდის, ფრენსის უელჩის და კოლინ უელჩის შვილიშვილი (ჯეიმზ კოლინ როს უელჩი), The Daily Telegraph-ის რედაქტორის ყოფილი მოადგილე და ყოფილი დეილი მეილის საპარლამენტო სცენარისტი, თავდაპირველად კემბრიჯშირში. უელჩის დედის ბიძა მსახიობი და რეჟისორი ჯონ სტოკველია.
კარიერა
2006 წელს უელჩის გამოსვლებმა იზაბელა სამერსთან ერთად ლონდონის პატარა ადგილებში, Florence Robot / Isa Machine-ის ერთობლივი სახელით დაიწყო ყურადღების მიპყრობა. 2007 წელს, უელჩმა დაიწყო თანამშრომლობა ჯგუფთან, სახელწოდებით Ashok, რომელმაც გამოუშვა ალბომი სახელწოდებით Plans Filthy Lucre / About Records ეტიკეტზე. ამ ალბომში შეტანილი იყო მისი მოგვიანებით შესრულებული ჰიტის „კოცნა მუშტით“ ყველაზე ადრეული ვერსია, რომელსაც ამ ეტაპზე „მხიარული სილა“ ერქვა უელჩმა მონაწილეობა მიიღო ვოკალში დევიდ ბირნისა და ფეტბოი სლიმის 2010 წლის ალბომში Here Lies Love, ალბომი იმელდა მარკოს შესახებ. 2011 წლის იანვრისთვის, უელჩი დრეიკთან ერთად მუშაობდა მომავალი ალბომისთვის დაგეგმილ მასალაზე. ჯგუფის მეორე ალბომი Ceremonials გამოვიდა 2011 წლის 31 ოქტომბერს. ალბომის დებიუტი შედგა გაერთიანებული სამეფოს ალბომების სიის პირველ ადგილზე, ხოლო აშშ-ს Billboard 200-ში მეექვსე ადგილზე. 2012 წლის 12 იანვარს, Florence and Machine იყო ნომინირებული ორი Brit Awards-ზე, დაჯილდოების ცერემონია გაიმართა 2012 წლის 21 თებერვალს, ლონდონის O2 Arena-ში. 2012 წლის 26 აპრილს ჯგუფმა გამოუშვა „Breath of Life“, სიმღერა, რომელიც ჩაიწერა როგორც ოფიციალური თემა სიმღერა ფილმისთვის ფიფქია და მონადირე. 2012 წლის 5 ივლისს შოტლანდიელი მუსიკოსის კალვინ ჰარისის „Spectrum“-ის რემიქსი გამოიცა, როგორც მეოთხე სინგლი Ceremonials-დან, და გახდა ჯგუფის პირველი ნომერ პირველი ჰიტი ბრიტანეთში. უელჩმა გამოხატა ინტერესი მესამე ალბომისთვის ახალი მასალების შეგროვების გამო, მას შემდეგ რაც ჯგუფმა გასტროლები დაასრულა 2012 წლის სექტემბრის ბოლოს. უელჩმა ემი უაინჰაუსს მიაგო პატივი, შეასრულა უინჰაუსის სიმღერა „Back to Black“ და ენი ლენოქსი კლასიკური Walking on Broken Glass დროს VH1 Divas Celebrates Soul კონცერტის დროს, რომელიც ჩატარდა 2011 წლის დეკემბერში. ჯგუფმა კონცერტი გამართა Times Square-ში, 2011 წლის 31 დეკემბერს, დიკ კლარკის მე-40 ყოველწლიური სპეციალური კონცერტისთვის. 2018 წლის 12 აპრილს ფლორენციამ და მანქანამ გამოუშვეს სიმღერა სახელწოდებით „სიმღერა სავსე ცა“ და თანდართული მუსიკალური ვიდეო YouTub-ზე, რეჟისორი AG Rojas. სიმღერა გამოვიდა Record Store Day ისთვის 21 აპრილს. მათ გამოუშვეს 7 ვინილის შეზღუდული გამოცემები.
სქოლიო
კატეგორია:დაბადებული 28 აგვისტო კატეგორია:დაბადებული 1986 კატეგორია:ამერიკელი მომღერლები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი მომღერლები კატეგორია:XX საუკუნის მომღერლები კატეგორია:XXI საუკუნის მომღერლები